**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. Jauni bakteriālo iedegu perēkļi 2013.gadā atklāti un nepieciešamība pēc līdzekļiem to papildus pārbaudēm radās pēc termiņa, kad 2014.gada budžeta projekts jau tika plānots un iesniegts tālākai izvērtēšanai. Laikus neparedzot līdzekļus un neveicot papildu pārbaudes bakteriālo iedegu izplatības noteikšanai, nav iespējams paredzēt slimības iespējamo izplatību.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augu karantīnas organisms bakteriālās iedegas Erwinia amylovora (turpmāk – bakteriālās iedegas) ir ļoti bīstama augļkoku slimība. Šī slimība var izraisīt postījumus līdz pat 80 % apjomā no augļu dārza stādījumiem. Inficētais augs agri vai vēlu aiziet bojā. Baktērija piemērotos apstākļos ātri izplatās un ir grūti ierobežojama.Saskaņā ar Augu aizsardzības likuma 12.panta otro daļu un 18.panta otrās daļas 3.punktu ir jāiznīcina gan bakteriālās iedegas, kas ir augu karantīnas organisms, gan ar šo slimību iespējami inficētie augi.Latvijai ir piešķirts aizsargājamās zonas statuss attiecībā uz bakteriālajām iedegām. Augus no aizsargājamās zonas bez ierobežojumiem var izplatīt Eiropas Savienībā, tādējādi veicinot Latvijas uzņēmējdarbības (stādaudzēšanas, augļkoku komercdārzu ierīkošanas) attīstību, bet augu ievešanai aizsargājamā zonā ir noteiktas stingrākas prasības, kā arī tiek veiktas regulāras pārbaudes un pasākumi, lai šis organisms neieviestos šajā teritorijā. Laikus nekonstatēta bakteriāla iedega var izplatīties, radot zaudējumus gan uzņēmējiem, gan sabiedrībai kopumā, jo vienīgais fitosanitārais pasākums ir inficēto koku un to tuvumā augošo saimniekaugu iznīcināšana sadedzinot.Inficēties ar bakteriālajām iedegām var ābeles (*Malus*), bumbieres (*Pyrus*), krūmcidonijas (*Chaenomeles*), kas ir Latvijas augļkopībai nozīmīgas augu sugas, kā arī vilkābeles (*Crataegus*), pīlādži (*Sorbus*), klintenes (*Cotoneaster*), cidonijas (*Cydonia*), korintes (*Amelanchier*), eriobotrijas (*Eriobotrya*) un ugunsērkšķi (*Pyracantha*) (turpmāk – saimniekaugs), kas ir plaši izplatīti apstādījumos. Lai pārbaudītu, vai Latvijā ir sastopamas bakteriālās iedegas, dienests, ievērojot savu darbības stratēģiju, kā arī piešķirto valsts dotāciju, kopš 1998.gada veic bakteriālo iedegu oficiālomonitoringu visā Latvijas teritorijā dažādās šīs slimības saimniekaugu audzēšanas un augšanas vietās – augļu koku un dekoratīvo augu stādaudzētavās, komercdārzos, piemājas dārzos, pamestos dārzos, apstādījumos – un savvaļā augošiem augiem. Bakteriālās iedegas Latvijā pirmo reizi tika konstatētas 2007.gada jūlijā, kad tika atklāti 26 šīs slimības perēkļi Zemgales, Rīgas, Latgales un Dienvidkurzemes reģionā. Visplašāk bakteriālās iedegas bija izplatītas Zemgalē. Pirmais šī augu karantīnas organisma perēklis tika atklāts 30 km no Lietuvas robežas Jelgavas rajona Staļģenē, kur bija inficēti 67 piemājas dārzos augošie bakteriālo iedegu saimniekaugi. Pēc tam tika veiktas ļoti intensīvas pārbaudes visā Latvijas teritorijā, kopā 2490 pārbaudēs apsekojot 2342 dažādas saimniekaugu augšanas un audzēšanas vietas – komercdārzus, ražojošos dārzus, piemājas dārzus, apstādījumus, parkus, kā arī savvaļā augošos saimniekaugus. Pārbaudes tika veiktas arī stādaudzētavās, kurās audzē stādīšanai paredzētos bakteriālo iedegu saimniekaugus. Kopš tā laika pārbaudes notiek regulāri. Tāpat dienests veic uzraudzības pārbaudes bakteriālo iedegu perēkļos, kā arī buferzonā trīs kilometru rādiusā ap tiem. Ātrā rīcība slimības konstatēšanas gadā (2007.), intensīvās pārbaudes un stingrie piemērotie fitosanitārie pasākumi turpmākajos gados ir ļāvuši krietni samazināt konstatēto jauno perēkļu skaitu, un 2012.gadā bakteriālā iedega netika konstatēta.2013.gadā bija piemēroti laikapstākļi bakteriālās iedegas attīstībai, un 8 gadījumos tika atklātas bakteriālas iedegas Zemgalē, Kurzemē un Rīgā.Ievērojot esošo situāciju Latvijā, var secināt, ka bakteriālās iedegas ir izplatītas reģionos, kurās aktīvi tiek audzēti saimniekaugi. Daudz augļu koku komercdārzu ir Zemgales un Rīgas reģionā, kur ir arī liels to augļu koku un dekoratīvo stādaudzētavu īpatsvars, kurās audzē bakteriālās iedegas saimniekaugus, turklāt šajos reģionos atrodas valstij nozīmīgie botāniskie dārzi un divi saimniekaugu genofondi. Tāpēc valstiski svarīgi ir veikt pārbaudes 2013.gada perēkļu buferzonās bakteriālās iedegas izplatības noteikšanai un laikus apkarot, ja tā konstatēta, tādējādi saglabājot vienu no nozīmīgām lauksaimniecības nozarēm – augļkopību, kā arī novēršot būtisku ietekmi uz apkārtējo vidi un privātpersonu īpašumu, jo bakteriālās iedegas saimniekaugi ir izplatīti pilsētu un to parku apstādījumos, kā arī piemājas dārzos. Lai apzinātu situāciju 2013.gadā konstatētajos perēkļos un buferzonās, ir nepieciešams veikt papildu pārbaudes bakteriālo iedegu izplatības noteikšanai, t.i., vai nav inficējušies citi šajā vietā un apkārtnē augošie bakteriālo iedegu saimniekaugi, kā arī vai 2013.gadā piemērotie fitosanitārie pasākumi ir bijuši pietiekami efektīvi. Papildu naudas līdzekļi Valsts augu aizsardzības dienestam nepieciešami no 2014.gada jūnija, lai varētu iepirkt laboratorijas iekārtas un paraugu testēšanai nepieciešamos serumus un lai no jūnija būtu iespēja veikt pārbaudes un ņemt paraugus.27.00.00.budžeta programmā „Augu veselība un augu aprites uzraudzība” Valsts augu aizsardzības dienestam bakteriālo iedegu izplatības noteikšanai perēkļos, buferzonas un genofondā 2014.gadam ir ieplānoti EUR 66 903, monitoringam visā Latvijas teritorijā – EUR 119373, un papildus nepieciešams EUR 25 702 iedegu izplatības noteikšanai perēkļos, buferzonās un genofondā. |
| 3. | Projekta izstrādē iesaistītās institūcijas | Valsts augu aizsardzības dienests |
| 4. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Veicot papildu pārbaudes un analizējot paraugus, laikus tiks konstatēta bakteriālo iedegu izplatība, tiks veikti fitosanitārie pasākumi, tā aizkavējot bakteriālās iedegas tālāku izplatību gan komercdārzos, gan piemājas dārzos, gan pilsētu apstādījumos. |
| 2. | Tiesiskā regulējuma ietekme uz tautsaimniecību un administratīvo slogu | Ja tiks konstatētas bakteriālās iedegas, saimniekaugu īpašniekam būs jāveic Valsts augu aizsardzības dienesta uzliktie fitosanitārie pasākumi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads****2014.gads** | **Turpmākie trīs gadi *(euro)*** |
| **n+1 (2015.gads)** | **n+2** **(2016.gads)** | **n+3****(2017.gads)** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 25702 | 0 | 0 | 0 |
| 2.1. valsts pamatbudžets | 0 | 25702 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | – 25702 | 0 | 0 | 0 |
| 3.1. valsts pamatbudžets | 0 | – 25702 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| + 25702 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Papildu informācija anotācijas pielikumā.  |
| 6.1. detalizēts ieņēmumu aprēķins | Projekts šo jomu neskar. |
| 6.2. detalizēts izdevumu aprēķins |  |
| 7. Cita informācija | Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”.  |

*Anotācijas IV, V, VI un VII sadaļa –* projekts šo jomu neskar.

Zemkopības ministrs J.Dūklavs

2014.06.26. 15:11

1171

K.Kjago

67027098, Kristīne.Kjago@zm.gov.lv